**«Ақтөбе облысынң білім басқармасы**

**Қобда аудандық білім бөлімі»ММ**

**«И.Құрманов атындағы орта мектебі»**

**коммуналдық мемлекеттік мекемесі**

**2023-2024 оқу жылының жылдық**

**жұмысының қорытындысы**

**И.Құрманов атындағы орта мектебі бойынша 2023-2024 оқу жылында атқарылған жұмыстардың қорытындысы**

Атауы: «И.Құрманов атындағы орта мектебі» КММ
Мекен-жайы: Егіндібұлақ ауылы,Астана көшесі №4
Телефондары: 87134174022
E-mail:i.kurmanov@mail.ru

**Мектептің өзекті мәселесі:**

«Оқу –тәрбие үрдісінде оқушылардың шығармашылық қабілетін дамыта отырып,ұлттық сана сезімі қалыптасқан тұлға тәрбиелеу»

**Мақсаты:**Оқу  және тәрбие үрдісінде білім алушыларды білім беру ресурстары мен технологияларына бірдей қолжетімділікті қамтамасыз ету.

**Оқу жылында атқарылған міндеттер:**

1. Мемлекеттік стандарт талаптарын жаңартылған білім мазмұнына сәйкес оқытудың сапасын арттыру және мектептің оқу-тәрбие процесін жоғары сапалы деңгейге көтеру;
2. Оқу процесінде жаңа педагогикалық технологияны зерделеу және қолдану мақсатында деңгейлік бағдарлама бойынша оқыған педагогтардың белсенділігін арттыру;
3. Оқушылардың функционалдық сауаттылығын дамыту және оның қалыптасуын тексеру құралы шығармашылық сипаттағы тапсырмалар  мен қорытынды аттестациялауға дайындық барысында қолдану;
4. Мұғалімдердің педагогикалық біліктілік құзіреттілігін жетілдіру жұмыстарын одан әрі жалғастыру, жас мамандардың кәсіби тұлғасын қалыптастыруда педагогикалық жаңа, озық технологияларды тәжірибеге енгізуді дамыту;
5. Оқушылардың биік адамгершілік мұраттарға, қазақстандық патриотизмге, толеранттық, жоғары мәдениетілікке, қазақстандық әр азаматқа деген сыйластыққа тәрбиелеу мақсаттында жалпыұлттық патриоттық идеясын және оның құндылықтарын алға бастыру ;
6. Дарынды, нашар және қиын оқушылармен жұмысты ұйымдастыру, оқушылардың ғылыми жобалармен жұмысын жандандыру;
7. Білім алушылардың оқу жетістіктерін бағалаудың жаңа жүйесін оқушылар  мен ата-аналарға кеңінен түсіндіре отырып, критериалды бағалауды оқу процесінде барынша тиімді ұйымдастыру, оқушыларды табысты оқуға ынталандыру;
8. Оқу-тәрбие үрдісіне диагностикалық талдау жүргізу.

Мектепте 1–11-ші сынып оқушыларын оқыту жүзеге асырылады. Оқу тілі – қазақ.
Мектеп мына режиммен жұмыс істеді:
 1–4 және 5–9 негізгі мектеп, 10-11 жалпы білім беру сыныптары – 5 күндік жұмыс аптасы;
Сабақтың басталуы:
1-ші ауысым – 08:00-ден бастап;
2-ші ауысым – 14:00-ден бастап.
Сабақтың ұзақтығы – 45 минут.
Бір күндік және апталық сабақ режимі мектеп директоры бекіткен сабақ кестесімен айқындалады.
Мектепалды сыныптардағы оқу жылының ұзақтығы – 34 аптаны, 1-ші сыныптарда – 33 аптаны, 2–11-ші сыныптарда 34 аптаны құрайды.
Оқушылар контингенті
2023/2024 оқу жылының басында мектепте 80 оқушы оқыды. Оқу жылының соңында – 81, оның ішіндегі
1–4 сыныптар – 24 оқушы;
5–9 сыныптар – 38 оқушы;
10–11 сыныптар – 19 оқушы

Мектептің материалдық-техникалық базасы
оқу кабинеттері – 10
медицина кабинеті – 1
асхана – 1
кітапхана  – 1
спорт залы – 1
спорттық алаң – 1
Білім сапасы мен үлгерім көрсеткіштері:

|  |  |  |  |  |  |  |  |
| --- | --- | --- | --- | --- | --- | --- | --- |
| Сынып | Оқушылар саны | Оқу озаты | Екпінд. | Үлгеру. | Үлгерм. | Білім сапасы % | Үлгерім сапасы % |
| 2 | 9 | 4 | 3 | 2 |  | 77,78% | 100,00% |
| 3 | 2 |  | 1 | 1 |  | 50,00% | 100,00% |
| 4 | 8 | 3 | 5 |  |  | 100,00% | 100,00% |
| 5 | 7 | 5 |  | 2 |  | 71,43% | 100,00% |
| 6 | 10 | 1 | 4 | 5 |  | 50,00% | 100,00% |
| 7 | 6 | 3 | 2 | 1 |  | 83,33% | 100,00% |
| 8 | 10 | 2 | 2 | 6 |  | 40,00% | 100,00% |
| 9 | 4 | 2 | 1 | 1 |  | 75,00% | 100,00% |
| 10 | 8 | 2 | 1 | 5 |  | 37,50% | 100,00% |
| 11 | 11 | 4 | 1 | 6 |  | 45,45% | 100,00% |
| 10 | 75 | 26 | 20 | 29 |  | 61,30% | 100,00% |

Мектепте 24 мұғалім жұмыс істейді, оның 23 жоғары білімді,1- арнаулы орта,1 магистрант.Санаттары бойынша педагог зерттеуші-6, педагог сарапшы-6, педаглг модератор-5, педагог тағлымдамашы-1, 2 санатты-1, санатсыз-5.

**Педагогтер біліктілігі:**

|  |  |  |  |  |  |  |  |
| --- | --- | --- | --- | --- | --- | --- | --- |
| № | «Педагог-шебер» біліктілік санаты | «Педагог-зерттеуші» біліктілік санаты | «Педагог-сарапшы» біліктілік санаты | «Педагог-модератор» біліктілік санаты | «Педагог» біліктілік санаты | ІІ санат | Санатсыз  |
| 1 | 0 | 6 | 6 | 5 | 1 | 1 |  5 |

 Мектептің оқу жоспары ҚР-ның жалпы орта білім берудің мемлекеттік жалпыға міндетті стандарттарының негізінде жасалынды.ҚР жалпы орта білім берудің жалпыға міндетті мемлекеттік стандарттарына сәйкес мектептің жоғарғы сатысында оқыту жаратылыстану-математика бағыты бойынша жүргізілді.

 Мектептегі бастауыш сынып бірлестігінде-4 мұғалім жұмыс істейді,3 мұғалім жоғары білімді,1 мұғалім арнаулы орта . Оның 3-еуі жоғары санатты, 1-еуі санатсыз. Бастауыш сыныптарда барлығы 24- оқушы.Оның 7-еуі үздік оқушылар, 10-екпінділер. Үлгермеушілер жоқ.Бастауыш сыныптар бойынша білім сапасы 78 %. Үлгерім сапасы-100%.

 Мектепте жыл бойы үздіксіз әдістемелік жұмыстар жүргізіліп отырды.Жас ұстаздар үшін семинарлар,дөңгелек үстел,коучингтер өткізілді.Бастауыш сынып әдістемелік бірлестік отырысында «Оқытудағы жаңа инновациялық технологиялар» тақырыбы бойынша бірлестік жетекшісі С.Бисенгалиева, «Пәнге қызығушылықтарын арттыру және зерттеушілік мәдениетін қалыптастыру» тақырыбы бойынша БА.Бактыгалиева баяндама жасап, «Менің мамандығым» тақырыбында дебат өткізіліп,мұғалімдер өз ойларын ортаға салып тәжірибе алмасты.Жыл бойы жас мамандардың іскерлік дағдыларын қалыптастыруға тәлімгерлік көмек көрсету, жас мамандардың оқушылармен қарым-қатынас жасау дағдыларын қалыптастыру мақсатында Оқу жылының басынан жас мамандарға тәлімгер бекітілді және жылдық жоспары жасалды. Педагогтық кәсіпті жаңа бастаған жас мамандар үшін «Жас маман мектебі» ұйымдастырылды. Педагогикалық шеберліктерін шыңдау, кәсіби дамуын жетілдіру мақсатында өзіндік даму тақырыптары берілііп, отырыстарда тақырып бойынша жұмыстары қорғалып, ортаға салынды. «Кәсіби қарым-қатынас арқылы педагогикалық шеберлікті анықтау, мұғалімдердің педагогикалық шеберлігін дамытуға нақты жағдай жасау» мақсатын ұстана отырып, тәжірибелі ұстаздардың озық іс-тәжірибесімен бөлісу жоспары құрылып, жұмыстар жоспар бойынша уақытында өткізілді. Жас мұғалімдерге тәлімгерлер бекітілді:

* Тельманова Айзере Тайбекқызы-бастауыш сынып мұғалімі, тәлімгер- педагог-зерттеуші С.Ж.Бисенгалиева
* Тынысов Арман Нұрланұлы-бастауыш сынып мұғалімі,тәлімгер- педагог-зерттеуші Р.С.Азнабаева.

 Оқу жылының басында тәлімгерлер жас мамандардың   пәндері бойынша оқу бағдарламарымен таныстырып, түсіндірмелі жұмыстар жүргізді. Жаңа технологиямен жұмыс істеудегі оқыту міндеттерімен таныстырып өтті. Жас мамандармен «Қалың қалай, жас маман», «Жаңғыру жолындағы жас маман» тақырыбында коучингтер, «Қызық Times»ойыны мұғалімдер арасында жүргізілді. Мектепішілік өткізілген іс-шараларға,өткізген ашық сабақтар мен сыныптан тыс шараларын өткізуге арналған жұмыстар жүргізілді.

 https://www.instagram.com/reel/C53SefgoWI6/?igsh=aWhhaTVxNjZncGxt

 Әдістемелік кеңес оқу жылы бойы «Ұстаздың жаңашылдық, зерттеушілік және шығармашылық дағдыларын арттыра отырып, инновациялық көзқарастағы мұғалімді қалыптастыру» мәселесі бойынша жұмыс істеді.Әдістемелік бірлестіктер бойынша да жұмыс жоспарға сәйкес жүйелі өткізіліп тұрды.Әр ай сайын пән апталықтары, онкүндіктері өткізіліп, түрлі сайыс, жарыстар, ашық сабақтар жүргізілді. https://www.instagram.com/p/C5070vdoRcP/?igsh=ZDJodmJhZTVuZXBk

 Барлық пәндер бойынша қараша айында мектепішілік олимпиада өтті.Қорытынды шығарылып, жақсы нәтиже көрсеткен оқушылар марапатталды.Мектепішілік олимпиада қорытындысы бойынша алға шыққан 10 оқушы аудандық пәндер олимпиадасына қатысты,барлығы да жүлделі орын алды. Дене шынықтыру мұғалімі Л.Бактыгалиев шәкірттері еркін күрестен ,Беркалиев Ерлан тоғызқұмалақ ойындарын,Мұхамбетияр Азамат футболдан сайыстарға қатысып, жүлделі орындарға ие болып келді. https://www.instagram.com/p/C4aCgVIIgLn/?igsh=bjBodWFzeWpzdjEy

Биылғы оқу жылында бастауыш сынып оқушылары айтарлықтай жетістіктерге қол жеткізді. «Ақбота» зияткерлік олимпиадасынан 7оқушы жеңімпаз атанды, «Математика әлемі», «Кішкентай білгірлер», қашықтықтан ұйымдастырылған республикалық пәнд ік олимпиадаларға,облыстық «Smart оқушы» олимпиадаларына қатысып бірнеше жүлделі орындар алды.      «Зерде» аудандық олимпиадасының медицина-психология сексиясы бойынша 1-орынды, облыс бойынша 3-орын 6–сынып оқушысы Құбашева Айдана иеленді. Ауыл олимпиадасының облыстық кезеңінен және 8-9 сынып оқушылары арасында өткізілген география пәні бойынша облыстық олимпиададан 9-сынып оқушысы Қалдыбай Райымбек жүлделі І орыналды. 9-11 сынып оқушылары арасында ұйымдастырылған аудандық пәндік олимпиададан биология пәні бойынша 11 сынып оқушысы Сламғали Назерке 10 сынып оқушысы Нұрадина Бақыт 3 орын,пәндік олимпиада5-6 сынып оқушылары арасында орыс тілі пәні бойынша Әмірғали Ерназар 3 орын,аудандық «Ауылым-алтын бесігім»эссе байқауынан 2 орын,7-8 сынып оқушылары арасында «Юниор»олимпиадасынан Еламан Арайлым грамота, Махсот Айнара 2 орын алды.

 Мектепішілік бақылау оқу-тәрбие жоспарына сәйкес жыл бойы жоспарлы түрде жүргізілді.Тамыз айында мектеп жасына дейінгі балаларды толығымен мектепке қамту мақсатында жүргізілген жалпыға бірдей білім беру айлығы бақылауда болып, қорытындысы директор жанындағы мәжілісте қаралды. 9 сынып оқушыларын ОЖСБ-ға дайындық жұмыстарын ұйымдастырылу бойынша жыл бойы консультациялар өткізіліп,әр аптаның сенбі күндері тест алынып отырылды.Қазан айында мектеп психологі мен пән мұғалімдері 1 және 5 сыныптардың бейімделуі, пәндер бойынша білімі, біліктілігі, дағдысы тексеріліп, қорытындысы педагогикалық кеңесте қаралды.Желтоқсан айында 2-11 сынып оқушыларының күнделіктерінің дұрыс толтырылуы, сынып жетекші мен ата-ананың арасындағы байланыс, тапсырманың толық жазылуы, баға қоры тексеріліп, қорытындысы директор жанындағы кеңесте қаралды.Желтоқсан айында 2-4 сынып оқушыларының сауатты жазу деңгейін анықтау мақсатымен диктант алынып, есептей білу қабілетін анықтау мақсатымен бақылау жұмысы алынып, қатесіз жылдам оқу қабілетін анықтау мақсатымен оқу жылдамдықтары тексеріліп, дәптер сапасы тексерілді.Желтоқсан, мамыр айларында жартыжылдық, жылдық бақылау жұмыстары алынып, оқушылардың білім сапасы тексеріліп, қорытындысы бірлестік отырыстарында қаралды.Қаңтар айында 9 сынып оқушыларының ОЖСБ-ға дайындығы жан-жақты тексеріліп, қорытындысы пед.кеңесте қаралды.1-11 сыныптардағы факультатив және таңдау пәндерінің жүргізілуі, оқу бағдарламасының орындалуы, нәтижесі тексеріліп отырды.Ақпан айында физика,математика,информатика пәндерінің берілу сапасы, оқушылардың білім сапасы тексерілді.Наурыз айында 5-10 сыныптардағы дене шынықтыру,көркем еңбек,музыка пәндері мұғалімдерінің сабақ өткізу әдістемелері, сабақ сапасы тексерілді.Сәуір айында 1 сынып оқушыларының жыл бойы алған білімдері, сауатты жазу, есептей білу, есеп шығару қабілеті, қатесіз мәнерлеп оқи білуі, оқу жылдамдық нормасын орындау қабілеттері тексерілді.Мамыр айында 4 сынып жетекшісі Бисенгалиева Светлана Жалгасбаевнаның «Қош бол, бастауышым!»атты қорытынды жұмысын өткізді, онда оқушылар бастауыш сыныптарда үйренгендерін көрсетіп, өнерлерін ортаға салды. https://www.instagram.com/p/C7dcnWdox1T/?igsh=MXB0MWZlaHZ2cnhwMg=

 Жылдық қорытындыны өткен оқу жылымен салыстырмалы түрде қарағанда  білім сапасы 7%-ға көтерілді. Пән бойынша білім сапасының жоғарылуы байқалады. Бұл -мектеп мұғалімдерінің білім жетілдіру курстарынан өтуі, өзара сабаққа қатысуы, сабақты талдау, облыс, аудан көлемінде семинарларға қатысу нәтижесінде жеткен жетістік. Оқу жылының қорытындысы бойынша үлгермеуші оқушы жоқ.Жалпы білім сапасы төмен көрсеткіш көрсеткен сыныптардағы білім сапасын көтеру үшін мектеп басшысының бұйрығына сәйкес бірнеше жұмыстар атқарылды.Төмен сапа көрсеткен сыныптардың БЖБ,ТЖБ жұмыстарының мақсатқа сай алынуы ,оқушылардың сабаққа қатысы және белсенділігі,мұғалімдердің сабақ өту процесі,жан-жақты бақылау мақсатында жұмыстар жүргізілді. Әр тоқсан сайын жалпы мектеп бойынша 1-10 сыныптардың жекеленген пәндер бойынша білім сапасының мониторингісі шығарылып, қорытындысы педагогикалық кеңесте қаралып отырды. Дәстүрлі оқыту барысында мұғалімнің сабаққа дайындалуға жұмсалған уақыт шығыны, қажетті құралдардың сабаққа қатыстылығы, көрнекі құралдардың сабақ тақырыбы мен мақсатына сәйкестігі және қолдану уақыты, нұсқаулардың, сұрақтардың мазмұны орынды пайдаланылған. Оқушылар жекелей, қосарланып, топтасып және бірлесіп тапсырмаларды орындады.

Әр мұғалім сабақ өткізген кезде оқушыларға сапалы білім беру үшін жаңа технологияларды пайдалана отырып, сонымен қатар компьютерді, интерактивті тақтаны қолдану арқылы білім берсе, оқушылардың қызығушылығы арта түсері анық. «Қазіргі заманда жастарға жаңа технологиямен байланысты әлемдік стандартқа сай мүдделі жаңа білім беру өте қажет» деп, Елбасы атап көрсеткендей, жас ұрпаққа білім беру жолында жаңа технологияны оқу үрдісінде оңтайландыру мен тиімділігін арттырудың маңызы зор деп біледі жаратылыстану әдістеме бірлестігі.

https://www.instagram.com/p/C4aCgVIIgLn/?igsh=bjBodWFzeWpzdjEy

Барлық жоспарланған іс-шаралар уақытында, жоспарға сәйкес, апталық жоғарғы  әдістемелік деңгейде, ұйымдасқан түрде өткізілді. Мұғалімдердің көбісі жақсы ұйымдастырушылық қабілеттерін көрсетіп, мерекелік шығармашылық жағдай қалыптастырды. Оқушылар әр түрлі пәндерден жақсы білімдерін көрсетті, өздерінің білімдерін әр түрлі жағдайда қолдана білді, бір-біріне қолғабыстарын  тигізді, күрделі сұрақтардың  қиын жауаптарын тапты.

 Дене тәрбиесі мұғалімдерімен бірлесіп, сыныптан тыс іс-шаралар мен жас ерекшеліктеріне байланысты түрлі спорт түрлерінен сыныпаралық жарыстар жоспарлы түрде және оқушылар өтінішімен ай сайын өткізіліп тұрады. Болашақ Отан қорғаушылардың дене дайындығына «Президенттік сынамалардың» да үлкен әсері болғандықтан, тест қабылдау сабақтарына да үнемі қатысып, қадағаланды. Сәуір айында мектепішілікиоқушылар арасында «Ұлттық мектеп лига» ұлдар арасында «Асық атудан» және қыздар арасында «Бес асықтан»,7-8 сыныптар арасында «Ұлттық ойындар»атты жарыстар өткізілді. https://www.instagram.com/p/C4aCgVIIgLn/?igsh=bjBodWFzeWpzdjEy

Мектептің жылдық жұмысы бойынша негізге алынатын мониторинг – Үздік оқушылармен, «Алтын белгі», «Үздік аттестатқа» үміткер оқушылармен жұмыс:

Биылғы оқу жылында 1-11 сыныптар арасында барлығы 81 оқушы, 5-11 сыныптар арасында барлығы 18 оқушы үздік бітірді, осы оқушылар кейінгі жылдарда «Алтын белгіге», «Үздік аттестатқа» үміткерлер қатарына болуға мүмкіндігі бар. Жыл сайын үздік оқушыларға, оның ішінде 9 сыныптан кейін Үздік аттестатқа, 11 сыныптан кейін «Алтын белгіге», «Үздік аттестатқа» үміткер оқушыларға талап күшейтіліп, жыл сайын жаңа өзгерістер кіріліп отыр. Үздік оқушыларға 5 сыныптан бастап әр тоқсан сайын үздік оқу керектігі айтылуда. Қорытынды: 9-10 сыныптар арасында осы оқу жылдарында «Алтын белгі» оқушылар саны-3, «Үздік аттесатқа» үміткер 11 сынп бойынша 1,9 сынып бойынша 2-оқушы алды. <https://www.instagram.com/p/C7RJ1QGIE0J/?igsh=MTl2M2psdDRtNm9j>

**2023-2024 оқу жылындағы  тәрбие бойынша атқарылған  жұмыстардың  есебі.**

 И.Құрманов атындағы орта мектебі 2023-2024  оқу жылында  жалпыадамзаттық және ұлттық құндылықтар негізінде жан- жақты және үйлесімді дамыған тұлғаны тәрбиелеу бағытында жұмыстар жүргізілді:

* Азаматтыққа және патриотизмге, өз Отаны - Қазақстан Республикасына сүйіспеншілікке, мемлекеттік рәміздерді құрметтеуге, халық дәстүрлерін қастерлеуге, Конституцияға қайшы және қоғамға қарсы кез келген көріністерге төзбеуге тәрбиелеу.
* Оқушылардың оқу іс-әрекетіне тұрақты ынтасын дамыту, білім беру мен өз бетінше білім алудың өмір мен қызмет үшін маңыздылығын ұғыну.
* Тұлғаның шығармашылық, рухани және физикалық мүмкіндіктерін дамыту, адамгершілік пен салауатты өмір салтының берік негіздерін қалыптастыру, даралықты, сыни ойлау мен функционалдық сауаттылықты, проблемаларды өз бетінше шешу қабілеттерін дамыту үшін жағдай жасау арқылы зияткерлікті байыту.
* Отандық және әлемдік мәдениет жетістіктеріне баулу; қазақ және басқа да этностар мен Қазақстанның этностық топтарының тарихын, әдет-ғұрыптары мен дәстүрлерін зерделеу; мемлекеттік, орыс, шет тілдерін меңгеру.
* Елдің қоғамдық-саяси, экономикалық және мәдени өміріне қатысу қажеттілігін, жеке адамның өз құқықтары мен міндеттеріне саналы көзқарасын қалыптастыру.
* Тұлғаның экономикалық ойлауын және кәсіби қалыптасуы мен өзін-өзі жүзеге асыруға саналы көзқарасын; табиғатты сақтаудағы белсенді азаматтық ұстанымды; экологиялық сауаттылық пен мәдениетті дамыту.

   Оқу жылының басында  2023-2024 оқу жылына  мақсат, міндеттер  айқындалды.  Ұйымдастыру шаралары іске асты: сынып жетекшілер тағайындалды, оқушылардың  және ата-аналардың  әлеуметтік  жағдайы  туралы  мәліметтер  жиналды, сынып бөлмелері  бекітіліп, белгіленді.

 2023-2024 оқу жылы бойынша 80 оқушы қамтылып,    11 сыныптан құралды. Бастауыш сатыда -24, ортаңғы сатыда - 37, жоғарғы  сатыда  19 оқушы.   1-11 сыныптар бойынша 11 сынып комплектісі

Мектебімізде жалпы  сыныптар саны: 11 сынып  комплект бар. Мектебіміздегі  оқушылар  саны жыл басында -81 оқушы, жыл соңында- 82 оқушы.

     Жылына 2 рет ДТЖО әлеуметтік   педагогпен және сынып жетекшілерімен бірігіп сауалнама жүргізуі негізінде мектептің әлеуметтік паспорты құрастырылады. Олардың  ішінде: Толық отбасы – 37,  толық емес отбасы 9, 12 бала, АСП алатын – 1 отбасы, 4 бала, күнкөріс деңгейі төмен 2 отбасы, 6 бала, көпбалалы 16 отбасы, 47 бала, жалғызбасты ана 1, 1 бала, өгей әкемен тұратын отбасы 1, 2 бала, ерекше оқуды қажет ететін 1 отбасы, 1 оқушы.

 Аудандық және мектепішілік есепте тұрған оқушы жоқ. Жалдамалы пәтерде тұратын оқушы жоқ. Қамқорлықтағы бала жоқ.

 *Өткізілген сынып сағаттарының саны*: әр сынып сынып сағаттарын тәрбие жұмысының бекітілген жоспары бойынша өткізді, қосымша іс-шараларға қатысты.Аптасына бір рет сынып сағатын, тоқсанына бір рет сынып ішіндегі жиналыс  өткізді.

 *Сынып  сағаттарының жиі  өткізілетін форматтары*:  сұрақ  -жауап, презентация

Жоспарланған сынып ішіндегі   жиналыстар саны: -4

 Мектепішілік диалогтік алаң түріндегі жиналыс -1

 Мектепішілік  үйірмелерге, секцияға  қатысатын  оқушылар  саны: 80 оқушы

 Сынып  ішіндегі туындаған  кедергілер  мен  мәселелер : сынып  жетекшілер  мен педагог –психолог,  әлеуметтік  педагог тарапынан ұсынылмады.

 Мектепте «Жас сарбаз» 7-10 сыныптар, 22 оқушы қатысады, оның 10 ұл, 12 қыз бала, «Театр және біз» 15 бала, 5-7 сыныптар қатысады, олардың 9 ұл, 6 қыз бала, «Ұлттық ойындар» 1-4 сыныптар, 17 оқушы қатысады, олардың 2 ұл, 5 қыз бала, «Алтын ине» үйірмесіне 15 оқушы, 4-8 сынып оқушылары қатысады барлығы қыз бала, «Өлкетану» 5-11 сыныптар, 20 оқушы, оның ішінде 14 ұл, 6 қыз бала қатысады.

 Сыныптар  бойынша  сынып  жетекшілер  тарапынан тоқсанына  1 рет  есептері алынды.  Педагогикалық  кеңестерде  таныстырылды.

 Балалар  ұйымы:

Мектеп парламенті клубының мүшелері: 10 оқушы

 «Адал ұрпақ » еріктілер  клубының  мүшелер  саны: 52 оқушы

Оқу жылының басында тамыз – қыркүйек айында «Мектепке жол» акциясы жүргізілді.

    Жыл басында әр сынып жетекшісі сыныбының әлеуметтік құжаттарын толтырып, барлық сыныптардағы аз қамтылған, көпбалалы отбасы балаларды, анықтады. «Жалпы білім беретін мектептерде білім алушылар мен тәрбиеленушілердің жекелеген санаттарына тегін тамақтандырушыларды ұсыну үшін құжаттар қабылдау» мемлекеттік қызмет көрсету құжаттары жинақталып, 9 оқушы тегін тамақтану тізіміне ұсынылды.

      Біртұтас тәрбие бағдарламасын жүзеге асыру бойынша сынып сағаттары өткізілді. Негізінде  сынып  жетекшілер  тарапынан  барлық  сынып  сағаттар  ұйымдастырылды. Тәрбие қызметі  бойынша барлық  бағыттар қамтылды, жоспарланды, жүзеге асты.

  Сыныпта сынып белсенділері  сайланды. Оларға міндеттері түсіндіріліп отырылды. Тоқсан соңында сынып жиналысында есептері тыңдалды.

 Тәрбиенің мақсаттары мен тәрбие жұмысының міндеттері білім беру процесінде, сабақтан тыс және бос уақытта іске асырылады.

    Сонымен қатар тәрбиелік іс-шараларға  бақылау басшылық  жасау  іске  асты. Оның  ішінде  сынып  жетекшілердің  тәрбие  жоспарлары  тексеріліп, бекітілді.  Мектебіміз бойынша жалпы республикалық «Мектепке жол» акциясы өткізілді. 2023 жылдың 1 тамызынан қыркүйектің 30 аралығында жаппай біліммен қамту айлығымен «Мектепке жол» акциясы өткізілді.

  Мектебіміз бойынша жалпы республикалық «Мектепке жол» акциясы өткізілді. Биылғы «Мектепке жол»  акциясын өткізу туралы бұйрығы негізінде мектепішілік  бұйрығы және жұмыс жоспары әзірленді.

 Акция мақсаты: Оқумен қамтылмаған балаларды анықтау, аз қамтамасыз етілген және көп балалы отбасынан  Биылғы оқу жылында шыққан оқушыларға,  жетім балаларға, сондай-ақ оқу жылының басына дайындық уақыты кезінде ата-аналарының қамқорлығынсыз қалған балаларға қолдау көрсету және әлеуметтік себептер  бойынша 1 қыркүйекте мектепке балалардың келмеуінің алдын алу.

     2022 жылғы 1 тамыз бен 30 қыркүйек  аралығында  рейдтік іс-шаралар жүзеге асырылды.  Акция мектеп жасындағы балаларды оқумен толық қамтуды қамтамасыз ету және көп балалы, аз қамтылған отбасылар жоқ, жағдайы төмен отбасы1-жанұя бар, әлеуметтік мекен жай көмегін алады. Мектепке жол акциясы биылғы жылы «Қайырымдылық жаса» ұранымен өтіп жатыр. Осыған орай мектебімізде түрлі іс-шаралар өткізілуде. Акция барысында бірінші сынып оқушысына оқу-құралдар алып беріп демеушілік көрсеткен жеке кәсіпкер Құлбалин Өмірбекке мектеп әкімшілігі атынан алғысымызды білдірдік. <https://www.instagram.com/p/CwCwSKVobgT/?igsh=aHVoa2Rqdms1Z2w2>

 И.Құрманов атындағы орта мектебінде 1 қыкүйек – білім күніне орай «Мектебім – мейірім мекені» атты салтанатты жиын өткізілді. Мектеп табалдырығын алғаш   аттаған 5  бүлдіршіндер   1 сыныпқа  қабылданды.

  Олар  мектеп  туралы, ұстаздарға  арналған  өлең тақпақтарын айтып берді.

1-11 сынып жетекшілері «Білімге ұмтылу, еңбексүйгіштік және отаншылдық» тақырыбында сынып сағаттарын сыныптарында өткізді. <https://www.instagram.com/p/Cwpv3MSIUbi/?igsh=OTczcTdtMTRnbTJu>

 2023-2024 оқу жылында Қазақстан Республикасының жалпы орта білім беру ұйымдарындағы оқу-тәрбие процесінің ерекшеліктері туралы әдістемелік нұсқау хат тәрбие жұмысының ерекшеліктері туралы сынып жетекшілерінің отырысы өтті. Біртұтас тәрбие бағдарламасындағы тәрбие құндылықтары: Ұлттық мүдде, Ар-ұят, Талап туралы жоспарды құру, мақсаты, міндеттері және күтілетін нәтижесі талқыланды.

Сонымен қатар Біртұтас тәрбие бағдарламасы аясында ата-аналарды қолдау орталығы «Даналық мектебі» құрылды:

* «Тұмар» әжелер мектебі;
* «Аталар өсиеті» аталар мектебі;
* «Бәйтерек» әкелер мектебі;
* «Сырғалым» аналар мектебі;
* «Ұлағат» аналар мектебі құрылды. <https://www.instagram.com/p/Cw5ikz5o0Xf/?igsh=eHE1azB3d3R3Yzdy>

 Мектебімізде «9 айға 9 іс-шара» тұжырымдамасына негізделіп жасалған, балалардың салауатты өмір салтын насихаттау мақсатында «Дене сергіту», «Сергіту сәті» челленжі өткізілді. <https://www.instagram.com/p/Cw8WcXRLxhX/?igsh=MWZjZXUxNGxyejBjdg>==

 **«Отбасы-бақыт мекені»  атты апталығын өткізілгені туралы мәлімет**
Отбасы күнін өткізудің басты мақсаты – отбасы мәселесінің маңыздылығына, отбасы құндылығына және дәстүрлеріне қоғамның назарын аудару. Отбасы мерекесі – бұл үлкендердің және балалардың арасындағы достық, махаббат, түсіністік және өзара көмек көрсету, бір туғандар жүрегінің бірігу мерекесі. Осыған байланысты «Отбасы-бақыт мекені» тақырыбында мектепте 6-12 қыркүйек аралығында отбасы күніне арналған апталық  өткізілді. апталықтың іс-шара жоспары бекітілді.Сыныптарда тәрбие сағаттары жоспар бойынша жүргізілді.Атап айтатын болсақ 9-сыныптарда  «Әкем – асқар тауым» атты тәрбие сағаты өткізілді. Тәрбие сағатының мақсаты:отбасындағы қарым –қатынас мәдениеті туралы түсінік беру, бақытты жанұяның моделін дайындау.Жанұядағы сыйластыққа, адамгершілікке, инабаттылыққа, ынтымақ пен бірлікке, татулық пен5ұйымшылдыққа тәрбиелеу.Үлкенді үлгі,кішіні мақтан етуге,отбасының бірлігін сақтап,жанұяның мақтаны болуға тәрбиелеу.Оқушылардың отбасы туралы түсініктері толық бар екенін анықталды. <https://www.instagram.com/p/CxCg6FxIDRH/?igsh=MWpqazFwZWlnMDh2ZA>==

 Халықаралық отбасы мерекесіне орай 8-сыныпта «Отбасы - бақыт мекенім» тақырыбында тәрбие сағаты өткізілді. Мақсаты: Оқушыларға Отан отбасынан басталатындығын, адам бойындағы құндылықтар отбасында үйретілетіндігін түсіндіру. <https://www.instagram.com/p/CxClbz3ocOQ/?igsh=cGZ0ejI0ZTVpMmI2>

 «Төрт тоқсан – төрт өнер» ұлттық мәдени – ағартушылық жобасы аясында жоспар құрылып, жоспар бойынша 6 – сынып оқушылары арасында «Ақын болсам» тақырыбында эссе жазды. Мақсаты: Қазақстандық патриотизмді қалыптастыру. Өз Отанына деген мақтаныш сезімін, қазақ халқының тарихын, мәдениетін, дәстүрін құрметтеуге дәріптеу. <https://www.instagram.com/p/CxKVRmmIBso/?igsh=MTltOWtpc2szNzRuZg>==

 22 қыркүйек тіл мерекесіне орай 1-11 сынып оқушыларының арасында «Тіл – тірегіміз, соғып тұрған жүрегіміз» тақырыбында сыныптан тыс шара өткізілді. Мақсаты: Оқушыларға өз тілін сүюге, құрметтеп қадірлеуге тәрбиелеу. Ұйымдастырушы: қазақ тілі мен әдебиеті пәнінің мұғалімі Аукатова Луиза Сериковна. <https://www.instagram.com/p/CxgNsfYoVze/?igsh=MWZlaW5sbHp0a283bA>==

 Оқушылардың салауатты өмір салтын дамыту мақсатында аудандық білім бөлімінің 01-1035 қатынас хатына сәйкес мектеп оқушылары арасында қызылша ауруын белсенділігін анықтау және алдын алу туралы түсіндіру жұмысы жүргізілді. <https://www.instagram.com/p/CxiWqh0IKoP/?igsh=NHJ6cTQ5ODc4MmVt>

 1-қазан «Мектеп парламенті» мүшелері және «Адал ұрпақ» еріктілер клубы мүшелерінің ұйымдастыруымен Қарттар мерекесіне орай «Қарттарым – асыл қазынам» атты шара өткізілді. Мақсаты: қарттарды құрметтеуге, сыйлауға, үлкенге құрмет көрсетуге тәрбиелеу. <https://www.instagram.com/reel/Cxz6c0woVoA/?igsh=MmF6NWg0eGNkZGZo>

 И.Құрманов атындағы орта мектебінде мектепішілік жалпы ата-аналар жиналысы жиналысы өтті. 2023-2024 оқу жылындағы ерекшеліктер туралы мәселелер айтылды. Құқық бұзушылықтың алдын алу және оқушылардың қауіпсіздігі. Кәмелетік жасқа толмаған балалар үшін ата-аналардың жауапкершілігі мен міндеттері және санитарлық талаптардың орындалуы. Мектеп оқушыларының ыстық тамақпен қамтылуы. Ата-аналар арасында тұрғын үйден тыс жерде болған уақытта оларды қадағалау түсіндіру жұмыстарын жүргізді. <https://www.instagram.com/p/Cxz7PXxo6T-/?igsh=b2VwaW14eGo3dHU4>

 «Мектеп парламенті» мүшелері және «Адал ұрпақ» еріктілер клубы мүшелерінің ұйымдастыруымен «Ұстаздар мерекесіне» орай «Дублер күні» өткізілді. <https://www.instagram.com/reel/Cx2VHV1IrTU/?igsh=MWo0cDE5N2ZsdnhvdQ>==

 Күз мезгілі адам өміріндегі ең ерекше мезгілдердің бірі, жемістің, егіннің пісетін, табиғаттың ерекше алтын түске боялатын мезгілі. Оқушылармыз да осы мезгілді ерекше жақсы көріп, асыға күтеді. «Мектеп парламенті» мүшелері және «Адал ұрпақ» еріктілер клубы мүшелерінің ұйымдастыруымен бастауыш сыныптар арасында «Арайлы алтын күз» атты күз ханшайымы мен ханзадасы сайысы өткізілді. Осы сайыста ерекше белсенділік танытып «бас жүлдеге» ие болған 2-сынып оқушылары Кенжеғали Осман мен Махсотқызы Айзере болды. <https://www.instagram.com/p/Cx8dmEHo25J/?igsh=OGtjcHc2c2NwNGJl>

 Мектебімізде «Театр және біз» үйірмесі жұмыс жасайды. Кейіпкерлерді бейнелеу арқылы есте сақтау, персонажды толық сомдау жүйесімен, оқушылардың орфоэпиялық қызметін дұрыс қолдану барысындағы тапсырмалармен жұмыстанды сонымен қатар дұрыс тыныстау мен дикция қызметін жақсарту жаттығуларын жасады. <https://www.instagram.com/reel/Cx8g_N_oPiB/?igsh=MXFpbDlhcTNveXE3Yg>==

 «Төрт тоқсан – төрт өнер» жобасы аясында 7 – сынып оқушылары арасында «тарихқа тағзым» атты викторина өткізілді. Мақсаты: оқушыларды төл тарихымызды құрметтеуге, тарихтан тағлым, сабақ алуға тәрбиелеу. <https://www.instagram.com/p/CyFVthToPAA/?igsh=MTBldHVxN2gxNmdkOA>==

 «Төрт тоқсан – төрт өнер» оқушыларға қазақтың ұлттық киімі – көненің көзі екендігін айту. Ұлттық киімдер туралы білімін молайтып, ұлттық құндылықтың қасиетін түсіндіре отырып, насихаттау. <https://www.instagram.com/p/CyMEj3cLrc-/?igsh=MWFjdGI2NHcwejY1OA>==

 8-сынып оқушылары арасында «Нашақорлық – ғасыр дерті» тақырыбында тәрбие сағаты өтті. Мақсаты: оқушыларға нашақорлық ғасыр дерті екендігін түсіндіру. Салауатты өмір салтын қалыптастыруды насихаттау. <https://www.instagram.com/p/CyOJlU7IWI9/?igsh=YmltMWJuaDZib3dz>

 «Төрт тоқсан – төрт өнер» жобасы аясында өткізілген «Ұлы даланың ұлы тұлғалары» атты тарихи танымдық кеші ұйымдастырылды. <https://www.instagram.com/p/CyOJlU7IWI9/?igsh=YmltMWJuaDZib3dz>

 25 қазан Республика күніне орай 7-сынып оқушылары арасында «Тұғыры биік – Тәуелсіз Қазақстан» атты пікірсайыс өткізілді. Мақсаты: Оқушыларды отансүйгіштікке, адал қоғам мен адал ұрпақ қалыптастыруға тәрбиелеу. <https://www.instagram.com/p/CydfPU3oxa1/?igsh=eTNuNGhxNHZsZngz>

25 қазан Республика күніне орай «Қазақстан туған елім, ұлы өлкем» тақырыбында 4-сынып оқушыларына ашық тәрбие сағаты өткізілді. Мақсаты: оқушыларды туған елін, туған жерін, халқын ардақтап өтуге үйрету. Бақытқа жетер даңғыл жолдың бірі – туған Отанды сүюден басталатынын түсіндіру. <https://www.instagram.com/p/CylRBForcf6/?igsh=MWV3dWxhYnFjNWpyNQ>==

 И.Құрманов атындағы орта мектебінде «Тоғыз айға 9 іс-шара» тұжырымдамасы аясында «Гимн айту» челленжі өткізілді. Мақсаты: оқушылардың туған еліне деген сүйіспешілік сезімін нығайту, патриотизмге тәрбиелеу. <https://www.instagram.com/reel/CyvQKLOoXoF/?igsh=MXZlYzNyZTR4cXMwMw>==

 Ш.Құдайбердіұлының 165 жылдығына орай кеш өткізілді. Кештің мақсаты: оқушылардың Шәкәрім Құдайбердіұлы туралы білімдерін дамыту, ақын өлеңдерінің идеясын ашу, рухани-адамгершілік қағидаларымен танысу, өлеңдерін нақышына келтіре оқи отырып, Шәкірім лирикасы мен Абай өлеңдерінің үндестігін тануда оқушыларды өзіндік ой қорытуға бағыттау. <https://www.instagram.com/reel/Cy2mVUSodPf/?igsh=MXJqMXQ1dGV5Mjc4MQ>==

 И.Құрманов атындағы орта мектебінде биылғы оқу жылында ата-аналарды педагогикалық қолдау орталығының мақсаты: балалардың әл-ауқатын қамтамасыз етуде мемлекеттік орта білім беру ұйымдары мен ата-аналар арасындағы тиімді өзара іс-қимыл үшін жағдайларды қаматамасыз ету. <https://www.instagram.com/reel/CzLlLp4os6p/?igsh=aHllaGJyc3NvOWZu>

 «Қатыгездіксіз және зорлық – зомбылықсыз балалық шақ» тақырыбында мектебімізде республикалық акция өткізілді. Мектебімізде бірнеше шаралар мен сынып сағаттары өткізілді. Мақсаты: адамның ең басты құндылығы оның босандығы туралы үйрету. Зорлық – зомбылық туралы мағлұмат беру. <https://www.instagram.com/p/CzbUq4zIzmp/?igsh=MWI1bTFsbzN6aWYxcg>==

 16-желтоқсан Тәуелсіздік күніне орай мектебімізде «Тәуелсіздік - тұғырым» атты сынып сағаты өткізілді. Мақсаты: еліміздің тәуелсіздігін баянды ету үшін елге адал қызмет ету, елімізді дамыту әрбір азаматымыздың қасиетті борышы екендігін түсіндіру. Соған орай барлық сыныптарда біыңғай сынып сағаттары өткізілді. <https://www.instagram.com/reel/C01pqS0otyZ/?igsh=MXIxd3Qyd3VkZW8zYQ>==

 «9 айға 9 іс-шара» жобасы аясында желтоқсан айында 9-11 сынып оқушылары арасында «Шығарма байқауы: Болашаққа хат» тақырыбында өткізілді. Үздік шығарма жазған оқушылар марапатталды. <https://www.instagram.com/p/C1Hj63JoOZv/?igsh=MWJiczY0b2d6MWdzcA>==

 «Ата-аналарды қолдау орталығының» Даналық мектебі аналар клубы «Мерейлі мүшел жас» туралы іс-шарасы өткізілді. Мүшел жас туралы толықтай түсінік берілді. Аналарымыз өз тәжірибелерін ортаға салып оқушыларға қызықты мәліметтер айтып берді. <https://www.instagram.com/reel/C1XGIbhIQ-W/?igsh=MWIxeGd3Nzc1azIxNw>==

 «Асыл ана» аналар мектебі «Ана мен бала» тақырыбында кезекті отырысы өтті. Мақсаты: ана мен бала арасындағы сүйіспеншілікті нығайту. Баланың бүгінгі істеген қадамы ертеңгі тұлға ретінде қалыптасуына үлкен әсер ететінін атап өту. Міндеті: Балаларды адамгершілікке тәрбиелеудегі ата-ананың жауапкершілігі. Мектепте ата-ананың оқу-тәрбие саласындағы ролі. <https://www.instagram.com/reel/C1Y8F_Co-jr/?igsh=MWRsMHFxY3R4MHds>

 Мектебімізде «Қош келдің Жаңа жыл!» ертеңгілігі өтті. Мектеп директоры Нургалиев Бауыржан Владимирұлы оқушыларымызды Жаңа жыл мерекесімен құттықтады. <https://www.instagram.com/reel/C1Y8F_Co-jr/?igsh=MWRsMHFxY3R4MHds>

 И.Құрманов атындағы орта мектебінде Даналық мектебі ата-аналарды қолдау орталығының «Бәйтерек» әкелер мектебінің «Жапырағын жайған бәйтерек» атты отырысы өткізілді. Мақсаты: Отбасындағы әке тәрбиесінің маңызын түсіндіру, оқу процесіне ата-аналарды тарту. <https://www.instagram.com/reel/C2jKFgtIM8l/?igsh=MTF1YWt1MnExcmhobQ>==

 И.Құрманов атындағы орта мектебінде оқушылардың эмоциялық көңіл-күйін жақсарту үшін «Досбол Like» акциясы өткізілді. Осы акция барысында «Досыңа хабарлас», «Көңілді үзіліс», «Көңілді мұз айдыны», «Бауырсақ пати» атты шаралар өткізілді. <https://www.instagram.com/reel/C3YAjr6oKOE/?igsh=MXI2a2g1YTFyaWJ6ZQ>==

 Ата-аналарды қолдау ортылығының әжелер мектебі және аталар мектебімен бірлесе отырып, «Ертегі – танымның көзі», «Бата – ұлттық тәлім-тәрбие бастауы» атты шаралары өткізілді. Мақсаты: балаларды ата-баба дәстүрін құрметтеуге , ұлттық құндылықтарды сақтауға, отансүйгіштікке тәрбиелеу. <https://www.instagram.com/p/C2-TudOIKBZ/?igsh=ZzB6b2ZuNmZpdTMw>

<https://www.instagram.com/p/C2_ZqJVo9kY/?igsh=MXUyYzk2cWJtY2Nvcg>==

<https://www.instagram.com/p/C2-QUOkICUQ/?igsh=a3Eybms0Z253NDNоқу4>

 Ауғанстаннан Кеңес әскерінің шектеулі контингентінің шығарылғанына 35 жыл толуына орай «Ауған соғысына 35 жыл» атты сыныптан тыс шара ұйымдастырылды. Мақсаты: оқушыларды отансүйгіштікке, тарихты құрметтеуге тәрбиелеу. Танымдық шарасы барысында ауылымыздан шыққан Ауған соғысы ардагерлері Бисенғалиев Тоқсан және Беркалиев Рафхат ағаларымыздың өшпес ерліктері туралы мәліметтер берілді. <https://www.instagram.com/reel/C3ZY-1xIvcH/?igsh=NGpoMHV0NWw4MmIz>

 1-наурыз «Алғыс айту» күніне орай «Мың алғыс айтамын» атты акциясы өткізілді. Шара кезінде оқушылар және мұғалімдер, қызметкерлер бір – біріне алғыс білдіріп, құттықтауларын білдірді. Мақсаты: адамдарға алғыс айтудың адам өміріне, қарым-қатынастарын өте маңызды екенін түсіндіру, адамдардың бір-бірін құрметтеуге шақыру. <https://www.instagram.com/reel/C39oprgIPAp/?igsh=bWVsOXBndnh3Z2k2>

 8-наурыз Халықаралық әйелдер мерекесіне орай «Аналар мектебімен» бірлесе отырып, «Ана – өмірдің гүлі» атты мерекелік концерті өткізілді. Мақсаты оқушыларға аналарды құрметтеуге, сыйлауға тәрбиелеу. <https://www.instagram.com/p/C4NaLI0o_1W/?igsh=emN0eTVnZTEwb205>

 «Оқуға құштар мектеп» жобасы аясында Қазақстан Республикасының Оқу Ағарту министрлігі әзірлеген «Тоғыз айға 9 жоба» тұжырымдамасын жүзеге асыру мақсатында Республикалық ғылыми педагогикалық кітапханасы «Менің сүйікті кітабым» атты Республикалық челленжі ұйымдастырылды. <https://www.instagram.com/p/C4diYZuI6WU/?igsh=bjBoMDk1NDNmdm53>

 «Наурызнама» наурыз мерекесін тойлаудың жаңа форматы бойынша түрлі шаралар өткізілді:

* «Көрісу – амал мерекесі»
* «Наурыз - дастархан»
* «Қайырымдылық күні»
* «Шаңырақ күні»
* «Ұлттық киім – ұрпаққа аманат»
* «Жаңару күні»
* «Тазару күні»
* «Ұлттық спорт» т.б. шаралар. <https://www.instagram.com/reel/C4uS6gjoJlb/?igsh=bWhkZGlrMXljbWFj>

 1 мамыр Қазақстан халқының бірлігі күні мерекесіне орай «Бірлігі жарасқан Қазақстан» атты сынып сағаттары өткізілді. Мақсаты: Халықтар арасындағы достықты нығайту, осы мақсатта оқушылардың достық қарым – қатынастарын қалыптастыруды жалғастыру, Қазақстанның өркендеуіне достық арқылы өз үлестерін қосуға үйрету. <https://www.instagram.com/p/C6YHLvCoo9X/?igsh=NWJ3ajE2dXBiOHdr>

 Ұлы Отан соғысына қатысқан ата-бабаларымыздың ерліктерін ұлықтау үшін «Ұрпаққа үлгі болған ерлік» атты шаралар өткізілді:

* «Ұранды елдің ұрпағы қайсар» патриоттық әндер байқауы;
* «Менің бақытым – менің Қазақстаным» сынып сағаттары;
* «Ерлігім – елім үшін» тәрбие сағаты;
* «Ерлік – елге мұра, ұрпаққа - үлгі» тәрбие сағаттары өткізілді. <https://www.instagram.com/p/C6nj3HtoUli/?igsh=ZmVkajdxcmQyZmRw>

 25 мамыр Соңғы қоңырау мерекесіне орай 24 мамыр күні 1-10 сыныптарда «Білімім - Отаныма» атты тәрбие сағаты өткізілді. Мақсаты: ел болашағы жастарды өз елінің тарихын, жерін, тілін құрметтеуге, білімін Отанына арнап еңбек сүйгіш жастар қатарына баулау. <https://www.instagram.com/p/C7V4Ho3IPCy/?igsh=N3JyNHhqbTR5Mng1>

 25 мамыр Соңғы қоңырау мерекесіне орай 11 сыныпты бітіруші түлектерге «Мектебім, саған мың алғыс!» атты салтанатты жиыны өткізілді. 2023-24 оқу жылында И.Құрманов атындағы орта мектебін 11 оқушы тәмәмдады. Олардың үшеуі «Алтын белгіге» және бір оқушы «Үздік» аттестат алды. <https://www.instagram.com/p/C7dhqT5ozBF/?igsh=M2F1bGdhMWQwb2U>=

 2024 жылдың 1-10 маусым аралығында «Балаларды махаббетпен қорғайық» ұранымен өтіп жатқан декеада аясында және Халықаралық балаларды қорғау күніне арналған «Бақытты балалық шақ» атты мерелік шара өткізілді. Балалар өз өнерлерін көрсетіп, түрлі ойындар ойнап, тегін балмұздақ таратылды. <https://www.instagram.com/reel/C7q6ydqowjy/?igsh=aTRpdHprMXVoaHBk>

 Балалардың жазғы демалысын тиімді ұйымдастыру мақсатында мектеп жанындағы «Сұңқар» лагері ұй»ымдастырылды. Лагерь барысында қызықты танымдық сабақтар, спорттық эстафеталар, эксперименттер, т.б. шаралар ұйымдастырылды. <https://www.instagram.com/reel/C7yZKIloGrx/?igsh=bHRnMzVob2ViZzd1>

 И.Құрманов атындағы орта мектебінің 2023-2024 оқу жылындағы оқу-тәрбие жұмысының қысқаша есебі осы, енді жаңа 2024-2025 оқу жылына ұсынысымыз:

- Біртұтаст тәрбие бағдарламасы бойынша жұмыстарды одан әрі жандандыру;

- «Даналық мектебі» ата-аналарды қолдау орталығының жұмыстарын жетілдіру;

- Үйірмелердің жұмысын жандандыру;

- Тәрбие жұмысына зор үлес қосып жатқан сынып жетекішлерді марапаттарға ұсыну;

- Демеушілермен жұмысты жандандыру, демеушілер қарастырып, мектепке керек жабдықтар: микрофондар, ледэкран, оқушыларға керекті мерекелік киімдер сатып алу.

**2023-2024 оқу жылында психологиялық қызметінің жұргізілген жұмыстарының есебі.**

Оқу жылының басында 1-11 класс оқушыларының психологиялық жеке карталары толтырылып, құжаттары реттелді.

**Қыркүйек айында:**

1 сынып оқушыларының ақыл ойының дамуы деңгейін анықтау мақсатында Керн-Йерасек диагностикалық зерттеу жұмыстары жүргізілді.

1.Ер адамның сырт пішінін салу

2.Нүктелер тобын көшіру жұмысы жүргізілді және баланың даму қабілетін анықтау үшін суреттермен жұмыс жүргізілді.

Нәтижесінде 91 % орташа ,9% ортадан жоғары нәтижесін корсетті.

8-11 сыныптар арасында Басса –Дарки тесті өткізілді.Нәтижесіне қарай оқушылармен түзету ,психопрофилактикалық жұмыстар жүргізілді.

«Біз біргеміз» тренинг жаттығулар (1,5 класстармен)

Дасс диагностикасы 8-11класстар арасында өткізілді.

Психомоториканы дамыту жаттығулары(1,5 класстар)

**Қазан айында өткізілген жұмыстар:**

Оқушылардың оқу түрткісінің көрсеткішін анықтау жұмыстары 2-11 класстар арасында жүргізілді.

»Отбасы суреті әдісі»(5-7 класстар )арасында жүргізілді.

5класс бойынша таным процесстерін зерттеу әдістемесі жүргізілді.

Танымдық жаттығулар (5-6 класстар)өткізілді.

Топтық тренингтер(6-7 класстар арасында)жүргізілді.Ертегітерапия «Сірінке»8-11 класстар арасында өткізілді.

Ұжымдық қарым қатынас(мұғалімдермен)тренинг жаттығулар жүргізілді.

Отбасы құндылықтары мен дәстүрлері 1-11 сыныптың ата-аналарымен жұмыс ұйымдастырылды.

**Қараша айында атқарылған жұмыстар:**

Социометрия Дж.Морено 3-11 сыныптарға өткізілді .Социометрия нәтижесінде сыныпта лидер,белсенділер анықталды.Оқшауланған оқушылар жоқ .

5 сыныптың бейімделу деңгейлері тексерілді .Лусканова әдістемесі.

Арт-терапия жаттығулары 8-11 класстар арасында жүргізілді.Ата-аналармен «Буллинг –кибербуллинг»,»Бала тәрбиесі» тақырыптарында семинарлар-тренингтер өткізілді.

«Қауыпсыз өмір ,қауыпсыз интернет»5-11 клксстар арасында психопрофилактикалық шара өткізілді.

Қыз балалармен «Қыз бала тәрбиесі «тақырыбында дәріс өткізілді,сонында тренинг жаттығулармен аяқталды.

**Желтоқсан айында**

диагностикалар жүргізілді:Қызығушылық тест Х.Гарднер (5-7 сыныптар)

Темперамент тесті (Белов) .Нәтижесінде 5 класстың бейімделу деңгейі қалыпты жағдайда екенін анықталды.

Йоваши профильді анықтау тесті 9-11 класстар өткізілді.

Тимбилдинг жаттығулар 6-9 класстар арасында жүргізілді.

Ұжымдағы қарым қатынас Психологиялық тренинг «Лепешка» өткізілді.

Атқарылған жұмыстардың хаттамалары электронды журналға енгізілді.

**Қантар айында**

Диагностика:Басса Дарки сауалнамасы(8-11 сыныптар) ,Матвеева диагностикасы(5-6 сыныптар)

Кәсіби бағдар бойынша рөлдік ойындар (1-11сыныптар ),Чудо кинотерапиясы (Мотивацияға бағытталған терапия)6-7 сыныптар ,Қыз бала мен ер бала физиологиясы,Ерте жүктіліктің ертені қандай?Құрбан болмаудың жолдары (практикалық сабақ)5-11 сыныптар арасында.

**Ақпан айында:**Диагностика Капустин әдістемесі(5-11 сыныптар),Тандалған шешімге жеті қадам (тренинг-жаттығу сабақтары)9-11 сыныптар ,Перспектива ойыны (танымдық тренинг)10 сынып .

**Наурыз айында**

Диагностика:Дасс сауалнамасы (8-11 сыныптар ),Тимбилдинг ойындары (Педагогтар арасында),Қыз бала тәрбиесі тақырыбына практикалық жұмыс (7-11 сыныптар).

**Сәуір айында**

Тимбилдинг жаттығулары (Ата-аналар 5-11 сыныптар),Бақытты ана-бақытты бала -бақытты отбасы-бақытты ел дөнгелек үстел(5-11 сыныптардың ата-анасы)

**Мамыр айында**

11 сынып оқушыларын ҰБТ ға дайындық (қолдау),4-сынып оқушыларымен психологиялық тренинг -жаттығулары.

Жыл бойына:24- диагностика,профилактика -12,түзету -13,кенес-10 жүргізілді.

Қыздармен жұмыс -4,буллингтің алдын алу ,зорлық зомбылықты алдын алу жұмыстары жүргізілді.

**2023-2024 оқу жылында әлеуметтік педагогтың**

**жылдық есебі**

**Мақсаты**- Мектеп оқушыларымен, ата-аналармен әлеуметтік педагогикалық жұмыстар жүргізу және ата-анасының қамқорлығынсыз қалған балаларды, аз қамтылған отбасы балаларын, көпбалалы отбасы балаларын, жартылай жетім және оралман оқушылармен әлеуметтік қолдау жұмыстарын жүргізу, сонымен қатар тәртібінде ауытқушылығы бар және қиын, құқықбұзуға бейім балалармен әлеуметтік-психологиялық және құқықтық жұмыстарды ұйымдастыру, отбасы мен мектеп арасындағы ынтымақтастықты нығайту.

Осы мақсаттарға жету үшін 2023-2024 оқу жылында тамыз айының 1-ші аптасында «Мектепке жол» акциясы жоспарланған. Мектепке жол акциясына жоспар құрылып, жұмыстар атқарылды. Үй- үйді аралап , аз қамтылған отбасылары мен көп балалы отбасыларды анықтап, есепке алдық.

И.Құрманов атындағы орта мектебі бойынша жалпы оқушылар саны жыл басында – 80 бала..

Оның ішінде:

-Аз қамтылған, жағдайы төмен жанұя балаларының саны-4 оқушы (1 отбасы)

-Толық емес отбасы  саны-13 оқушы (10 отбасы)

- Көп балалы отбасы балаларының саны-47 оқушы (16 отбасы)

- Жетім және   ата- ананың қамқорлығынсыз қалған бала саны-

-Жағыз басты ана:-1оқушы(1 отбасы)

-Жалғыз басты әке:-

-Сәтсіз отбасы:-

-Үйде оқитын оқушылар саны:-

-ПДТ бағдарламасымен оқитын оқушылар саны:

- Аудандық есепте тұрған балалар саны:-

-Мектепшілік есепте тұрған оқушылар саны:

-Өгей ата- ата анасымен тұратын оқушылар -2 оқушы (1 отбасы)

Ерекше білімді қажет ететін оқушылар-1 (1 отбасы)

Дәрігерлік есепте тұрған оқушылыр-

0-18 жас аралығындағы балаларды анықтап, тізімін жасадық. Республикалық «Мектепке  жол» атты акция 1 тамыз бен 30 қыркүйек аралығында жүргізілді.. Жоспар бойынша мектепке дайын емес отбасы балаларын анықтап , көмек көрсетілді.

Акцияның өз дәрежесінде өткізілуіне ауыл белсенділеріне үндеу хат жолдадық. Акцияға біздің мектебімізде өз үлестерін қосты. «Жүректен жүрекке» атты ұранмен жүргізілген акцияға мектебіміздің түлектері Құлбалин Өмірбек -40 000тг оқу –құралдар мен сумалар алып берді .. Оқуға қамтылмай қалған бала жоқ. Жаппай оқу қорынан ақшалай көмекті 6- оқушы , 2 отбасына қаржылай көмек көрсетілді.

Мектепке келген оқушыларға әлеуметтік диагностикасын жасап, сынып жетекшілермен бірлесіп оқушылардың әлеуметтік тұрмыстық жағдайын зерттеу жөнінде мәліметтер жинақтадық.Қазақстан РеспубликасыҮкіметінің 2008 жылғы 25 қаңтардағы №64 Қаулысын басшылыққа ала отырып,

мектеп асханасынан тұрмыс деңгейі төмен отбасы балаларына  тегін ыстық тамақпен және қаржылай көмек ұйымдастырылды.Ыстық тамақпен оқу жылының басында жекеленген санат бойынша 6- оқушы(2 отбасы) бастауыш сынып бойынша 20оқушы қамтылды. Қыркүйектің 19 күні мектебімізге атаулы әлеуметтік көмек алатын отбасынан шыққан 4 оқушы қабылданып , ыстық тамақ тізіміне қосылды. Жалпы ыстық тамақпен қамтылған оқушылар-30.

Ыстық тамақ ұйымдастыру жоспары құрылып, тамақтандыру сапасына мониторинг жүргізу комиссиясы құрылды. Комиссия мүшелері айына бір рет асхана мен дайындалған тамақ сапасы санитарлық - эпидимиалогиялықталаптарға сай болуын қадағалады. Оқушылардан жоспар негізінде ыстық тамақ бойынша саулнамалар алындып, әр ай сайын сынып жетекшілер іс-шаралар өткізіліп отырды.

Оқушылардың әлеуметтік картасы мен картотекасы жасалып, бірінші сыныпқа келген ерекше білімді қажет ететін оқушы тізімге алынды.

Әр сыныпқа әлеуметтік диагностикалық куәлік жасалды.

Оқушылардың әлеуметтік ортасын диагностикалау және отбасын анықтау мақсатында анкеталар жүргізілді.

Ата-аналар жиналысына қатысып, сынып жетекшілерін әлеуметтік көмек қажет ететін оқушылардың ата-аналарымен байланысын қадағаланды. «Мектептегі бала құқығы»оқушылар арасында түсіндірме жұмыстары жүргізілді. «Отбасылық қарым қатынас» тақырыбында орта буын сыныптарына эссе жазып, «Бала құқығы –асыл қазына»білім және ғылым саласындағы жаңалықтармен таныстырылды.

«Мен және менің құқығым» 9-11- сынып оқушылардан сауалнама алынып, зерттеу жүргізілді. Зерттеу барысында құқық бұзуға итермелейтін себептердің жоқ екендігі анықталды. Желтоқсан айында жалпыға бірдей міндетті білім беру қорынан материалдық көмек қорынан бөлінетін қаржыға сұраныс бойынша 1 оқушыға (1 отбасынан)қаржылай көмек көрсетілді. Ата-аналардың есеп шотына аударылған ақшаның, балаларға киім алынуы қадағаланды .

Жаңа жылдық шыршаға әлеуметтік қамқорлықтағы оқушыларды сыйлықпен қамтамасыз етілді.

Құқық бұзушылыққа қарсы жасөспірімдер арасында алдын ала әңгімелер жүргізілді.

Қолайсыз отбасыларды анықтау мақсатында рейд жүргізілді.

ИДН қызыметкерлерімен оқушылар арасындағы құқықбұзушылықта алдын алу мақсатында іс-шаралар ұйымдастырылды .

И.Құрманов атындағы орта мектебі бойынша жазғы демалыс лагеріне қатысатын оқушылар тізімі жасалды.

И.Құрманов атындағы орта мектебінің 2023-2024оқу жылындағы әлеуметтік жағдайын сараптай отырып , 2024-2025 оқу жылына бәсекеге қабілетті

тұлғаны қалыптастыру бойынша әлеуметтік жағдайды жақсарту үшін

**өзекті мәселелер:**

-аз қамтылған отбасылар санын азайту;

-сәтсіз отбасыларды азайту;

- баланың жеке дамуындағы ауытқушылықтарды болдырмау;

-балалардың денсаулығын нығайту;

-қоршаған әлемнің теріс ықпалдарына төтеп тұра алу және одан шығу жолын таба алуды білу;

-оқу мен тәрбиеге теріс көзқарасты жою;

-отбасымен бірігіп тұлғаның дамуы мен тәрбиеленуіне ықпал жасау.

Оқушылардың дамуын, тәрбиесін және білім алуын әлеуметтік қорғау. Әр балаға қолайлы жағдай тудыру, әр түрлі әлеуметтік категориядағы отбасы балаларымен жұмыс жасау, әлеуметтік көмекті  ұйымдастыру

Аталған мақсатқа жету білім мен тәрбиенің бірлігінен келіп шығады. Мектептің білім беру саласы қызметкерлері мен ұстаз, тәрбиешілері осы мақсатқа жету үшін тынымсыз ізденісі мен шығармашыл жұмысы арқылы оқушыларымыз бойына жоғары ұлттық сананы қалыптастыру мақсатында еңбектенуде.